

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 17.decembrī Nr.52

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 16:30

SĒDI ATKLĀJ plkst. 17:00

SĒDES DARBA KĀRTĪBA:

1. Par SIA “Sadzīves pakalpojumu kombināts” zaudējumu kompensāciju.

2. Par apropriācijas pārdali starp pamatbudžeta programmām Daugavpils pilsētas pašvaldības iestādei „Sporta pārvalde”.

3. Par apropriācijas palielināšanu Profesionālās izglītības kompetences centram “Daugavpils Dizaina un mākslas vidusskola “Saules skola” pamatbudžeta programmā “Iestādes darbības nodrošināšana”.

4. Par grozījumiem 2020.gada 28.maija noteikumos Nr.4 „Noteikumi par pašvaldības stipendiju piešķiršanas kārtību.

5. Par grozījumu 2020.gada 28.maija lēmumā Nr.217 „Par pašvaldības atbalstāmajām specialitātēm”.

6. Par pašvaldības stipendijas piešķiršanu konkursa kārtībā.

7. Par atļauju slēgt Vienošanās par būvprojekta „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā” izstrādei piešķirtā finansējuma pārskaitīšanas kārtību un izlietojuma uzraudzību ar Valsts reģionālās attīstības aģentūru.

8. Par Daugavpils pilsētas domes 2020.gada \_\_\_\_\_ saistošo noteikumu Nr.\_\_ „Daugavpils pilsētas pašvaldības un Daugavpils Universitātes aģentūras „Daugavpils Sporta medicīnas centrs” nolikums” apstiprināšanu.

9. Par ieguldījumu sabiedrības ar ierobežotu atbildību “Daugavpils reģionālā slimnīca” pamatkapitālā magnētiskās rezonanses iekārtas modernizācijai.

10. Par līdzekļu plānošanu sabiedrības ar ierobežotu atbildību “Daugavpils reģionālā slimnīca” 1556 darbinieku apdrošināšanai.

11. Par līdzekļu plānošanu sabiedrības ar ierobežotu atbildību “Daugavpils bērnu veselības centrs” 88 darbinieku apdrošināšanai.

12. Par līdzekļu plānošanu Daugavpils pensionāru apkalpošanas teritoriālā centra 111 darbinieku apdrošināšanai.

13. Par grozījumiem Daugavpils pilsētas domes 2020.gada 8.oktobra lēmumā Nr.486 „Par atbalstu Daugavpils pilsētas pašvaldības iestādes „Sociālais dienests” dalībai Interreg Latvijas – Lietuvas pārrobežu sadarbības programmas projektā „Neaizsargāto grupu sociālā iekļaušana Zarasai – Daugavpils pārrobežu reģionā, attīstot integrētu sociālās aprūpes tīklu” („Social inclusion of vulnerable groups in Zarasai – Daugavpils cross-border region through development of integrated social care network”), Nr.LLI-550.

14. Par grozījumiem Daugavpils pilsētas domes 2016.gada 8.decembra saistošajos noteikumos Nr.47 „Daugavpils pilsētas pašvaldības sociālie pabalsti”.

15. Par Daugavpils pilsētas domes 2020.gada \_\_. \_\_\_\_\_\_ saistošo noteikumu Nr.\_\_ „Par maznodrošinātas mājsaimniecības ienākumu slieksni” apstiprināšanu.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 15 Domes deputāti – A.Broks, J.Dukšinskis, R.Eigims, A.Elksniņš,

A.Gržibovskis, L.Jankovska, R.Joksts, I.Kokina

V.Kononovs, N.Kožanova, M.Lavrenovs,

J.Lāčplēsis, I.Prelatovs, H.Soldatjonoka,

A.Zdanovskis.

SĒDĒ PIEDALĀS - pašvaldības administrācijas darbinieki:

S.Šņepste, M.Dimitrijeva, Ž.Kobzeva, J.Oļenovs, L.Korsaka,

R.Golovans, D.Krīviņa, A.Jemeļjanovs, I.Šalkovskis, E.Upeniece,

I.Saveļeva,

- pašvaldības budžeta iestādes darbinieki:

L.Drozde, J.Stivriņš

SĒDI PROTOKOLĒ - Domes protokolu lietvedības pārzine S.Rimicāne

**1.§ (660)**

**Par SIA “Sadzīves pakalpojumu kombināts” zaudējumu kompensāciju**

**J.Oļenovs, I.Prelatovs**

Pamatojoties uz likuma „Par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 1.panta pirmās daļas 14.punkta “b” apakšpunktu, 51.panta 2.daļu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 9.3.punktu,

ievērojot Daugavpils pilsētas domes 2020.gada 16.marta lēmumu Nr.138 “Par SIA „Sadzīves pakalpojumu kombināts” sniedzamo pakalpojumu ierobežošanu” un Daugavpils pilsētas domes 2020.gada 21.maija lēmumu Nr.202 “Par grozījumiem Daugavpils pilsētas domes 2020.gada 16.marta lēmumā Nr.138”,

ņemot vērā SIA „Sadzīves pakalpojumu kombināts”faktisko izdevumu aprēķinu, kas radušies sakarā ar iepriekš minēto Domes lēmumu izpildi, atklāti balsojot: PAR – 10 (A.Broks, J.Dukšinskis, A.Elksniņš, L.Jankovska, R.Joksts, I.Kokina, V.Kononovs, J.Lāčplēsis, I.Prelatovs, H.Soldatjonoka), PRET – nav, ATTURAS – 3 (N.Kožanova, M.Lavrenovs. A.Zdanovskis), **Daugavpils pilsētas dome nolemj:**

1. Piešķirt dotāciju no pašvaldības budžeta līdzekļiem sabiedrībai ar ierobežotu atbildību „Sadzīves pakalpojumu kombināts” (vienotais reģistrācijas Nr.41503002428, juridiskā adrese: Daugavpilī, Višķu ielā 21K, LV-5410) zaudējumu kompensācijai par nesniegtiem pirts pakalpojumiem ārkārtējās situācijas laikā 2020.gadā martā, aprīlī un maijā 18936.97 EUR apmērā.
2. Līdzekļu piešķirt no pamatbudžeta programmas “Izdevumi neparedzētiem gadījumiem”.
3. Apstiprināt pamatbudžeta programmas “Uzņēmējdarbības veicināšana” ieņēmumu un izdevumu tāmes grozījumus 2020.gadam.

Pielikumā: Pamatbudžeta programmas “Uzņēmējdarbības veicināšana” ieņēmumu un izdevumu tāmes grozījumi 2020.gadam.

**2.§ (661)**

**Par apropriācijas pārdali starp pamatbudžeta programmām**

**Daugavpils pilsētas pašvaldības iestādei „Sporta pārvalde”**

**J.Stivriņš, I.Prelatovs**

Deputāts V.Kononovs nepiedalās lēmuma pieņemšanā.

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 34.punktu, Daugavpils pilsētas domes Izglītības un kultūras jautājumu komitejas 2020.gada 17.decembra sēdes atzinumu, Daugavpils pilsētas domes Finanšu komitejas 2020.gada 17.decembra sēdes atzinumu, atklāti balsojot: PAR – 10 (A.Broks, J.Dukšinskis, A.Elksniņš, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 2 (N.Kožanova, M.Lavrenovs), **Daugavpils pilsētas dome nolemj:**

Veikt apropriācijas pārdali starp Daugavpils pilsētas pašvaldības iestādes “Sporta pārvalde” ( reģ.Nr.90011647754, juridiskā adrese: Stacijas ielā 47A, Daugavpilī) pamatbudžeta programmām:

1. Samazināt apropriāciju pamatbudžeta apakšprogrammā “Sporta pasākumi” par 115 849,00 EURsaskaņā ar 1.pielikumu.
2. Palielināt apropriāciju pamatbudžeta programmā “Sporta un treniņu bāzu uzturēšana” par 115 849,00 EUR saskaņā ar 2.pielikumu.

Pielikumā: 1. Daugavpils pilsētas pašvaldības iestādes “Sporta pārvalde” pamatbudžeta

apakšprogrammas „Sporta pasākumi” ieņēmumu un izdevumu tāmes grozījumi

2020.gadam.

2. Daugavpils pilsētas pašvaldības iestādes “Sporta pārvalde” pamatbudžeta programmas “Sporta un treniņu bāzu uzturēšana” ieņēmumu un izdevumu tāmes grozījumi 2020.gadam.

**3.§ (662)**

**Par apropriācijas palielināšanu Profesionālās izglītības kompetences centram**

**“Daugavpils Dizaina un mākslas vidusskola “Saules skola”**

**pamatbudžeta programmā “Iestādes darbības nodrošināšana”**

**I.Kokina, I.Prelatovs**

Plkst.17.04 videokonferencei pieslēdzas A.Gržibovskis.

Pamatojoties uz likuma „Par pašvaldībām” 21.panta pirmās daļas 2.punktu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 38.punktu, Daugavpils pilsētas domes Izglītības un kultūras komitejas 2020.gada 17.decembra sēdes atzinumu un Daugavpils pilsētas domes Finanšu komitejas 2020.gada 17.decembra sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas palielināšanu Profesionālās izglītības kompetences centram “Daugavpils Dizaina un mākslas vidusskola "Saules skola”” (reģ.Nr.90000064918, juridiskā adrese: Saules iela 8, Daugavpils) pamatbudžeta programmā „Iestādes darbības nodrošināšana” saskaņā ar pielikumu.

Pielikumā: Profesionālās izglītības kompetences centra “Daugavpils Dizaina un mākslas vidusskola "Saules skola”” pamatbudžeta programmas „Iestādes darbības nodrošināšana” ieņēmumu un izdevumu tāmes grozījumi 2020.gadam.

**4.§ (663)**

**Par grozījumiem 2020.gada 28.maija noteikumos Nr.4**

**„Noteikumi par pašvaldības stipendiju piešķiršanas kārtību**

**Ž.Kobzeva, I.Prelatovs**

Pamatojoties uz likuma “Par pašvaldībām” 12.pantu, 21.panta pirmās daļas 27.punktu, lai nodrošinātu veselības aprūpes pakalpojumu pieejamību Daugavpils iedzīvotājiem neatkarīgi no ģeogrāfiskiem ierobežojumiem, aizvien pieaugošo ārstniecības personu trūkumu Daugavpilī, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes 2020.gada 28.maija lēmumu Nr.216 apstiprinātajos noteikumos Nr.4 “Noteikumi par pašvaldības stipendiju piešķiršanas kārtību” šādus grozījumus:

1. Izteikt 2.1.apkšpunktu šādā redakcijā:

“2.1 ārstam rezidentam,”;

1. Papildināt ar 2.4.apakšpunktu šādā redakcijā:

„2.4.studējošajam, kas pabeidzis Medicīnas fakultāti, apgūst profesionālo studiju programmu “Zobārstniecība” un apņemas apgūt rezidentūru specialitātē „Mutes, sejas un žokļu ķirurgs”;

1. Svītrot 2.1punktu;
2. Izteikt 3.punktu šādā redakcijā:

„3. Daugavpils pilsētas dome (turpmāk – Dome) ne vēlāk kā līdz kārtējā gada 1.jūnijam ar lēmumu precizē atbalstāmās profesionālo studiju specialitātes, ievērojot jau pieņemtos Domes lēmumus par stipendijas piešķiršanu un ārstniecības iestāžu sniegto informāciju”;

1. Izteikt 8.punktu šādā redakcijā:

“8. Ārstniecības iestāde laika posmā no 1.augusta līdz 1.novembrim izsludina pretendentu pieteikšanos konkursam, pieņem pieteikumus un piecu dienu laikā pēc pieteikuma iesniegšanas termiņa beigām iesniedz tos izskatīšanai Komisijai. Vienlaikus ārstniecības iestāde iesniedz apliecinājumu, ka apņemas nodrošināt pretendentam darba slodzi atbilstoši noslēgtajam līgumam ar ārstniecības iestādi vismaz piecus gadus pēc rezidentūras/studiju programmas beigšanas”;

1. Izteikt 19. un 20.punktu šādā redakcijā:

„19. Rezidenti, ar kuriem ārstniecības iestādes ir noslēgušas vienošanās par sadarbību līdz šo noteikumu spēkā stāšanās dienai, līdz 2021.gada 1.februārim iesniedz ārstniecības iestādei iesniegumu par stipendijas pārrēķinu. Ārstniecības iestāde, apkopojot informāciju, piecu dienu laikā pēc iesnieguma iesniegšanas termiņa beigām iesniedz Domei iesniegumus un vienošanās par sadarbību ar veiktiem grozījumiem.

20. 19.punktā minētajiem rezidentiem stipendija 430 EUR apmērā mēnesī tiek maksāta pēc līguma noslēgšanas ar Domi, veicot pārrēķinu ar 2020.gada decembri.”.

**5.§ (664)**

**Par grozījumu 2020.gada 28.maija lēmumā Nr.217**

**„Par pašvaldības atbalstāmajām specialitātēm”**

**Ž.Kobzeva, I.Prelatovs**

Pamatojoties uz likuma “Par pašvaldībām” 12.pantu, 21.panta pirmās daļas 27.punktu, ņemot vērā SIA „Daugavpils reģionālā slimnīca” 2020.gada 23.oktobra vēstuli Nr.1/14/638 “Par pieteikumiem pašvaldības stipendijai”, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2020.gada 28.maija lēmumā Nr.217 grozījumu un papildināt ar 35.punktu šādā redakcijā:

„35. Neatliekamās palīdzības ārsts – 1 speciālists”.

**6.§ (665)**

**Par pašvaldības stipendijas piešķiršanu konkursa kārtībā**

**Ž.Kobzeva, I.Prelatovs**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes (turpmāk – Dome) 2020.gada 23.janvāra saistošajiem noteikumiem Nr.1 „Par Daugavpils pilsētas pašvaldības budžetu 2020.gadam”, Domes 2020.gada 28.janvāra noteikumu Nr.4 “Noteikumi par pašvaldības stipendijas piešķiršanas kārtību” (turpmāk – Noteikumi Nr.4) 2., 6.,7.,8., 9., 10., 12. un 13. punktu, ņemot vērā 2020.gada 28.maija Domes lēmumu Nr.217 “Par pašvaldības atbalstāmajām specialitātēm” ,Domes Izglītības un kultūras jautājumu komitejas 2020.gada 17.decembra sēdes atzinumu, Domes Finanšu komitejas 2020.gada 17..decembra sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1.Piešķirt pašvaldības stipendiju 300 EUR (trīs simti *eiro*) apmērā ik mēnesi uz visu studiju laiku (izņemot jūliju un augustu) profesionālās izglītības studiju programmas “Zobārstniecība” studējošajam Oļegam Volkovam, izmaksu veicot sākot ar 2020.gada decembri, pēc līguma noslēgšanas ar Domi.

2. Piešķirt pašvaldības stipendiju 430 EUR (četri simti trīsdesmit *eiro*) apmērā ik mēnesi uz visu rezidentūras laiku, izmaksu veicot sākot ar 2020.gada decembri, pēc līguma noslēgšanas ar Domi šādiem rezidentiem:

|  |  |  |
| --- | --- | --- |
| **Nr. p.k.** | **Rezidenta vārds,**  **uzvārds** | **Rezidentūras programma/studiju programma, specialitāte** |
| 1. | Pāvels Pazjuks | Veselības aprūpe otrā līmeņa profesionālās augstākās izglītības studiju programmas “Medicīna”, specialitāte “Neatliekamā medicīna” |
| 2. | Jūlija Baroņenko | Studiju programma “Rezidentūra Medicīnā”, specialitāte “Pediatrs” |
| 3. | Jūlija Glazačeva | Studiju programma “Rezidentūra Medicīnā”, specialitāte “Anesteziologs, reanimatologs” |
| 4. | Tatjana Solovjova | Veselības aprūpe otrā līmeņa profesionālās augstākās izglītības studiju programmas “Medicīna”, specialitāte “Nefroloģija” |

3. SIA “Daugavpils reģionālā slimnīca” nekavējoties, bet ne vēlāk kā nedēļas laikā, rakstveidā informēt Domi par rezidentu, kas neizpilda ar ārstniecības iestādi noslēgtās vienošanās nosacījumus, ir atskaitīts no augstskolas nesekmības dēļ vai pārtrauc apmācību rezidentūrā.

4. Līdzekļus lēmuma izpildei Domes Finanšu nodaļai paredzēt pašvaldības budžetā.

**7.§ (666)**

**Par atļauju slēgt Vienošanās par būvprojekta „Daugavpils lidlauka un**

**pieguļošās teritorijas attīstība Lidostas ielā 4, Lociki, Naujenes pagastā,**

**Daugavpils novadā” izstrādei piešķirtā finansējuma pārskaitīšanas kārtību**

**un izlietojuma uzraudzību ar Valsts reģionālās attīstības aģentūru**

**D.Krīviņa, I.Prelatovs**

Pamatojoties uz likuma “Par pašvaldībām” 21.panta pirmās daļas 27.apakšpunktu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Daugavpils pilsētas domes Finanšu komitejas 2020.gada 17.decembra sēdes atzinumu, atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – nav, ATTURAS – 6 (A.Elksniņš, A.Gržibovskis, N.Kožanova, M.Lavrenovs, A.Zdanovskis), **Daugavpils pilsētas dome nolemj:**

1. Atļaut noslēgt Vienošanos ar Valsts reģionālās attīstības aģentūru (Reģ.Nr.90001733697, juridiskā adrese: Alberta iela 10, Rīga, LV-1010) par būvprojekta “Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā” izstrādei piešķirtā finansējuma pārskaitīšanas kārtību un izlietojuma uzraudzību (turpmāk – Vienošanās).

2. Pilnvarot Domes izpilddirektori Sabīni Šņepsti parakstīt Vienošanos.

Pielikumā: Vienošanās projekts.

**8.§ (667)**

**Par Daugavpils pilsētas domes 2020.gada 17.decembra saistošo**

**noteikumu Nr.51 „Daugavpils pilsētas pašvaldības un Daugavpils Universitātes aģentūras „Daugavpils Sporta medicīnas centrs” nolikums” apstiprināšanu**

**L.Jankovska, I.Prelatovs**

Pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" 21.panta pirmās daļas 8.punktu, Daugavpils Universitātes Satversmes 11.8. un 28.2.6.apakšpunktu, Publisko aģentūru likuma 2.panta otro daļu, 3.panta trešo daļu, 16.panta otro daļu*,* Daugavpils pilsētas domes Finanšu komitejas 2020.gada 17.decembra sēdes atzinumu, Daugavpils pilsētas domes Izglītības un kultūras jautājumu komitejas 2020.gada 17.decembra sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

Apstiprināt Daugavpils pilsētas domes 2020.gada 17.decembra saistošos noteikumus Nr.51 “Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” nolikums”.

Pielikumā: Daugavpils pilsētas domes 2020.gada 17.decembra saistošie noteikumi Nr.51 “Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” nolikums” un to paskaidrojuma raksts.

**9.§**

**Par ieguldījumu sabiedrības ar ierobežotu atbildību “Daugavpils reģionālā slimnīca” pamatkapitālā magnētiskās rezonanses iekārtas modernizācijai**

**A.Elksniņš, I.Prelatovs**

Pamatojoties uz likuma “par pašvaldībām” 14.panta pirmās daļas 1.punktu, likuma “Par valsts un pašvaldību kapitāla daļām un kapitālsabiedrībām” 43.panta pirmās daļas 1.punktu, 48.panta pirmās daļas 7.punktu, atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Lēmums nav atbalstīts.

**10.§**

**Par līdzekļu plānošanu sabiedrības ar ierobežotu atbildību**

**“Daugavpils reģionālā slimnīca” 1556 darbinieku apdrošināšanai**

**A.Elksniņš, I.Kokina, L.Jankovska, V.Kononovs, J.Lāčplēsis, I.Prelatovs**

I.Kokina jautā, kāpēc slimnīcas valde nav griezusies pie pašvaldības ar lūgumu atbalstīt šo ideju?

I.Kokina iesaka šo jautājumu izskatīt, kad būs saņemts slimnīcas valdes viedoklis.

A.Elksniņš iesaka apdrošināt slimnīcas darbiniekus ar rītdienu.

Plkst.17.13 videokonferencei pieslēdzas R.Eigims.

Debates: J.Lāčplēsis, L.Jankovska, V.Kononovs, I.Kokina, A.Elksniņš, H.Soldatjonoka.

A.Elksniņš izsaka priekšlikumu: Piešķirt dotāciju jau šogad no budžeta pozīcijas, no papildus ieņēmumiem par nekustamo īpašuma nodokli.

Sēdes vadītājs lūdz deputātus balsot par priekšlikumu,

atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Priekšlikums nav atbalstīts.

A.Elksniņš izsaka priekšlikumu: Apstiprināt dotāciju SIA “Daugavpils reģionālā slimnīca”

155 600EUR apmērā, SIA “Daugavpils reģionālā slimnīca” 1556 darbinieku apdrošināšanai, līdzekļus paredzēt no Izglītības pārvaldes darbinieku algu fonda atlikumiem uz 2020.gada beigām.

Sēdes vadītājs lūdz deputātus balsot par priekšlikumu,

atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Priekšlikums nav atbalstīts.

Pamatojoties uz likuma “par pašvaldībām” 14.panta pirmās daļas 1.punktu, likuma “Par valsts un pašvaldību kapitāla daļām un kapitālsabiedrībām” 43.panta pirmās daļas 1.punktu, 48.panta pirmās daļas 7.punktu, atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Lēmums nav atbalstīts.

**11.§**

**Par līdzekļu plānošanu sabiedrības ar ierobežotu atbildību**

**“Daugavpils bērnu veselības centrs” 88 darbinieku apdrošināšanai**

**A.Elksniņš, J.Lāčplēsis, V.Kononovs, I.Kokina, L.Jankovska, I.Prelatovs**

Debates: J.Lāčplēsis, V.Kononovs, L.Jankovska, I.Kokina, A.Elksniņš.

A.Elksniņš izsaka priekšlikumu: Veikt veselības apdrošināšanu SIA “Daugavpils bērnu veselības centrs” darbiniekiem paredzot līdzekļus no nekustamā īpašuma nodokļa ieņēmumiem.

Sēdes vadītājs lūdz deputātus balsot par priekšlikumu,

atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Priekšlikums nav atbalstīts.

A.Elksniņš izsaka priekšlikumu: Veikt veselības apdrošināšanu no Izglītības pārvaldes uzkrātās naudas.

Sēdes vadītājs lūdz deputātus balsot par priekšlikumu,

atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Priekšlikums nav atbalstīts.

A.Elksniņš izsaka priekšlikumu: Uzdot ar domes lēmumu kapitāldaļu turētājai veikt apdrošināšanu šogad, sasaucot dalībnieku sapulci, līdzekļus paredzot no uzkrājumiem.

Sēdes vadītājs lūdz deputātus balsot par priekšlikumu,

atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Priekšlikums nav atbalstīts.

Pamatojoties uz likuma “par pašvaldībām” 14.panta pirmās daļas 1.punktu, likuma “Par valsts un pašvaldību kapitāla daļām un kapitālsabiedrībām” 43.panta pirmās daļas 1.punktu, 48.panta pirmās daļas 7.punktu, atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Lēmums nav atbalstīts.

**12.§**

**Par līdzekļu plānošanu Daugavpils pensionāru apkalpošanas**

**teritoriālā centra 111 darbinieku apdrošināšanai**

**A.Elksniņš, I.Prelatovs**

Debates: I.Kokina, V.Kononovs, A.Broks, J.Lāčplēsis, J.Dukšinskis, H.Soldatjonoka.

Pamatojoties uz likuma “par pašvaldībām” 14.panta pirmās daļas 1.punktu, likuma “Par valsts un pašvaldību kapitāla daļām un kapitālsabiedrībām” 43.panta pirmās daļas 1.punktu, 48.panta pirmās daļas 7.punktu, atklāti balsojot: PAR – 7 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs, A.Zdanovskis), PRET – nav, ATTURAS – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), **Daugavpils pilsētas dome nolemj:**

Lēmums nav pieņemts.

**13.§ (668)**

**Par grozījumiem Daugavpils pilsētas domes 2020.gada 8.oktobra lēmumā Nr.486 „Par atbalstu Daugavpils pilsētas pašvaldības iestādes „Sociālais dienests” dalībai Interreg Latvijas – Lietuvas pārrobežu sadarbības programmas projektā „Neaizsargāto grupu sociālā iekļaušana Zarasai – Daugavpils pārrobežu reģionā, attīstot integrētu sociālās aprūpes tīklu” („Social inclusion of vulnerable groups in Zarasai – Daugavpils cross-border region through development of integrated social care network”), Nr.LLI-550**

**L.Drozde, I.Prelatovs**

Deputāti: V.Kononovs un M.Lavrenovs atslēdzas no videokonferences..

Pamatojoties uz likuma „Par pašvaldībām” 21.panta pirmās daļas 27.punktu, likuma „Par pašvaldību budžetiem” 30.pantu, ņemot vērā Daugavpils pilsētas domes Sociālo jautājumu komitejas 2020.gada 17.decembra sēdes atzinumu un Daugavpils pilsētas domes Finanšu komitejas 2020.gada 17.decembra sēdes atzinumu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2020.gada 08.oktobra lēmumā Nr.486 „“Par atbalstu Daugavpils pilsētas pašvaldības iestādes “Sociālais dienests” dalībai Interreg Latvijas – Lietuvas pārrobežu sadarbības programmas projektā “Neaizsargāto grupu sociālā iekļaušana Zarasai - Daugavpils pārrobežu reģionā, attīstot integrētu sociālās aprūpes tīklu” (“Social inclusion of vulnerable groups in Zarasai - Daugavpils cross-border region through development of integrated social care network”), Nr. LLI-550” (turpmāk – Lēmums) šādus grozījumus:

1. Izteikt Lēmuma 2.punktu šādā redakcijā:

„2. Projekta īstenošanai nodrošināt finansējumu:

2.1. attiecināmām izmaksām 175521,40 EUR apmērā, t.sk. projekta līdzfinansējumam 27156,40 EUR apmērā un priekšfinansējumam 148 365,00 EUR apmērā no pašvaldības budžeta līdzekļiem un aizņēmuma;

2.2. neattiecināmām izmaksām 50 000,00 EUR apmērā no pašvaldības budžeta līdzekļiem.”

2. Izteikt Lēmuma pielikumu „Projekta “Neaizsargāto grupu sociālā iekļaušana Zarasai - Daugavpils pārrobežu reģionā, attīstot integrētu sociālās aprūpes tīklu” (“Social inclusion of vulnerable groups in Zarasai - Daugavpils cross-border region through development of integrated social care network”), Nr. LLI-550” apraksts” jaunā redakcijā (pielikumā).”

|  |  |
| --- | --- |
| Pielikumā: | Projekta “Neaizsargāto grupu sociālā iekļaušana Zarasai - Daugavpils pārrobežu reģionā, attīstot integrētu sociālās aprūpes tīklu” (“Social inclusion of vulnerable groups in Zarasai - Daugavpils cross-border region through development of integrated social care network”), Nr. LLI-550” apraksts. |

**14.§ (669)**

**Par grozījumiem Daugavpils pilsētas domes 2016.gada 8.decembra saistošajos noteikumos Nr.47 „Daugavpils pilsētas pašvaldības sociālie pabalsti”**

**L.Drozde, I.Prelatovs**

Pamatojoties uz likuma "Par pašvaldībām" 43.panta trešo daļu, [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [36.panta](https://likumi.lv/ta/id/68488-socialo-pakalpojumu-un-socialas-palidzibas-likums#p35) piekto un sesto daļu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

Apstiprināt Daugavpils pilsētas domes 2020.gada 17.decembra saistošos noteikumus Nr.52 “Grozījumi Daugavpils pilsētas domes 2016.gada 8.decembra saistošajos noteikumos Nr.47 “Daugavpils pilsētas pašvaldības sociālie pabalsti””.

Pielikumā: Daugavpils pilsētas domes 2020.gada 17.decembra saistošie noteikumi Nr.52 “Grozījumi Daugavpils pilsētas domes 2016.gada 8.decembra saistošajos noteikumos Nr.47 “Daugavpils pilsētas pašvaldības sociālie pabalsti”” un to paskaidrojuma raksts.

**15.§ (670)**

**Par Daugavpils pilsētas domes 2020.gada 17.decembra saistošo noteikumu Nr.53**

**„Par maznodrošinātas mājsaimniecības ienākumu slieksni” apstiprināšanu**

**L.Drozde, I.Prelatovs**

Pamatojoties uz [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [33.panta](https://likumi.lv/ta/id/68488-socialo-pakalpojumu-un-socialas-palidzibas-likums#p35) trešo daļu, likuma “Par [palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)" 14.panta sesto daļu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Apstiprināt Daugavpils pilsētas domes 2020.gada 17.decembra saistošos noteikumus Nr.53 "Par maznodrošinātas mājsaimniecības ienākumu slieksni”.

Pielikumā: Daugavpils pilsētas domes 2020.gada 17.decebra saistošie noteikumi Nr.53 “Par maznodrošinātas mājsaimniecības ienākumu slieksni” un to paskaidrojuma raksts.

Sēdi slēdz plkst. 18.12

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)* S.Rimicāne